Document ID: /roh_data/filtered/fineweb-2-filterrobots_roh.jsonl.gz/30467

Tenor la presidenta da la confederaziun Simonetta Sommaruga na datti il mument naginas infurmaziuns concretas che la Svizra saja periclitada directamain da terrorissem. I na dettia er nagina colliaziun dals attentaders da Paris cun la Svizra, ha ditg Sommaruga avant las medias. La situaziun da privel saja s'augmentada en l'entira Europa ed ulteriuras mesiras sajan preparadas ed instradadas, sch'i fa da basegn er en Svizra. Il Cussegl federal saja dentant cunter controllas sistematicas dal cunfin. Mesiras simbolicas u er activissem na portian il mument nagut, uschia la presidenta da la Confederaziun Simonetta Sommaruga.
RR novitads 17:00